5. Il-Kunsill Ewropew japprova l-Konklużjonijiet tal-Kunsill tal-14 ta' Ottubru 2019 dwar il-Grigal tas-Sirja. 6. L-UE tikkundanna l-azzjoni militari unilaterali tat-Turkija fil-Grigal tas-Sirja li tikkawża tbatija umana inaċċettabbli, tfixkel il-ġlieda kontra d-Daʼesh u thedded serjament is-sigurtà Ewropea. Il-Kunsill Ewropew jinnota d-dikjarazzjoni tal-lejla min-naħa tal-Istati Uniti u t-Turkija ta' pawża fl-operazzjonijiet militari kollha. Għal darb'oħra jħeġġeġ lit-Turkija biex ittemm l-azzjoni militari tagħha, tirtira l-forzi tagħha u tirrispetta d-dritt umanitarju internazzjonali. B'segwitu għall-konklużjonijiet tal-Kunsill tal-14 ta' Ottubru 2019, huwa jfakkar li l-Istati Membri iddeċidew li jwaqqfu l-liċenzjar għall-esportazzjoni tal-armi lejn it-Turkija. 7. L-Unjoni Ewropea tibqa' impenjata fl-isforzi tagħha biex tindirizza b'mod effettiv il-kriżi umanitarja u tar-refuġjati serja fid-dawl tal-bżonnijiet li qed jevolvu, inkluż billi jiġu appoġġati dawk l-Istati Membri li qed jiffaċċjaw l-aktar sfidi serji f'termini ta' flussi migratorji fil-Lvant tal-Mediterran. 8. Il-Kunsill Ewropew ser jibqa' jsegwi din il-kwistjoni. V. ATTIVITAJIET TA' TĦAFFIR ILLEGALI 9. Il-Kunsill Ewropew japprova wkoll il-konklużjonijiet tal-Kunsill tal-14 ta' Ottubru 2019 dwar l-attivitajiet ta' tħaffir illegali min-naħa tat-Turkija fiż-Żona Ekonomika Esklussiva ta' Ċipru u jafferma mill-ġdid is-solidarjetà tiegħu ma' Ċipru. 10. Il-Kunsill Ewropew ser jibqa' jsegwi din il-kwistjoni. 11. B'riferiment għall-konklużjonijiet tal-20 ta' Ġunju 2019, il-Kunsill Ewropew itenni l-appoġġ sħiħ tiegħu għall-isforzi kollha biex jiġu stabbiliti l-verità, il-ġustizzja u r-responsabbiltà għall-vittmi tat-twaqqigħ tal-MH17 u għall-qraba tagħhom u jappella lill-Istati kollha biex jikkooperaw b'mod sħiħ mal-investigazzjoni li qed issir f'konformità mar-Riżoluzzjoni 2166 tal-KSNU. Ara l-paġna tal-laqgħa